มีอาการปวดบริเวณต้นแขนคับแขนซ้ายปวดแบบเมื่อยๆปวดลงข้อศอก/ข้อมือด้วยคับ เป็นอะไรรึปล่าวคับ
สวัสดีค่ะ Ananda,อาการปวดบริเวณต้นแขนซ้ายลงข้อศอก ข้อมือ อาจเกิดจาก- กล้ามเนื้อได้รับบาดเจ็บ เช่น จากการไปยกของหนัก ออกกำลังกายหรือเล่นกีฬาที่ใช้กล้ามเนื้อแขนมากไป หรือเกิดอุบัติเหตุถูกกระแทกบริเวณแขน เป็นต้น อาการจะเป็นแบบปวดเมื่อย และมีจุดกดเจ็บ ซึ่งอาจมีจุดเดียวหรือหลายจุดก็ได้- กระดูกคอทับเส้นประสาท แต่อาการปวดจะเริ่มตั้งแต่จากคอและบ่า ร้าวไปถึงไหล่และอาจร้าวไปถึงแขนได้ อาการปวดจะเป็นแบเสียวแปล๊บๆ ไม่มีจุดกดเจ็บชัดเจน อาจมีอาการชาและแขนอ่อนแรงได้ในเบื้องต้น ควรงดการใช้งานกล้ามเนื้อแขนทำงานหนักต่างๆ งดการออกกำลังกายและเล่นกีฬา ใช้การประคบร้อนบริเวณที่ปวด หากปวดมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้น แต่หากอาการไม่ดีขึ้น ก็ควรไปพบแพทย์ค่ะ